stanford-oval/wikipedia huggingface dataset:
Rassirevonhäntä

| Rassirevonhäntä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Amaranthoideae
Suku::  Revonhännät Amaranthus
Laji::  palmeri
Kaksiosainen nimi
 Amaranthus palmeri  S. Watson 
Katso myös
   Rassirevonhäntä Wikispeciesissä   Rassirevonhäntä Commonsissa 
Infobox OKNimi-testi OK: 
Rassirevonhäntä (Amaranthus palmeri) on kasvilaji revonhäntien suvussa. Se kasvaa alkuperäisenä Yhdysvalloissa ja Meksikossa.
Rassirevonhäntä on aikaisemmin ollut ruokakasvi, mutta nykyisin se on rikkakasvi. Siitä on muodostunut Monsanton Roundupia eli glyfosaattia kestäviä kantoja.
Ulkonäkö ja koko

Rassirevonhäntä kasvaa 0,2–2,2 metriä korkeaksi. Sen lehdet ovat 5–8 cm pitkät ja vinoneliömäiset. Pienet kukat ovat pitkissä ja kapeissa tähkissä. Hedelmänä on sileä kota. Rassirevonhäntä on kaksikotinen, sen hede- ja emikukat ovat eri yksilöissä.
Aiheesta muualla

Kasviatlas: Rassirevonhäntä (Amaranthus palmeri)
ITIS: Amaranthus palmeri (englanniksi)
United States Department of Agriculture (USDA): Amaranthus palmeri (englanniksi)
Flora of North America: Amaranthus palmeri (englanniksi)
Richard Bonynge

Richard Bonynge (keskellä) vuonna 2013.
Richard Bonynge (s. 29. syyskuuta 1930 Sydney) on australialainen kapellimestari. Hän opiskeli aluksi pianonsoittoa ja esitti 14-vuotiaana Griegin pianokonserton a-mollissa. Hän sai opetusta muun muassa Herbert Fryeriltä Lontoon Royal College of Musicissa.
Bonynge alkoi säestää sopraano Joan Sutherlandia, ja vuonna 1954 hän meni tämän kanssa naimisiin. Tämä suhde sai Bonyngen tutkimaan bel canto -ohjelmistoa. Hän debytoi kapellimestarina vuonna 1962 Santa Cecilian orkesterin kanssa Roomassa. Vuonna 1963 hän johti Gounod'n Faustin esityksen Vancouverissa ja Bellinin Unissakävelijän esityksen San Franciscossa. Hän teki Covent Garden -debyyttinsä vuonna 1964 johtamalla Bellinin Puritaanien esityksen. Vuonna 1965 Bonynge palasi Sutherlandin kanssa Australiaan, jossa hänestä tuli Sutherland-Williamson International Grand Opera Companyn musiikillinen johtaja.
Vuonna 1966 Bonynge debytoi Metropolitan-oopperassa johtamalla Donizettin Lucia di Lammermoorin esityksen, jossa Sutherland esitti nimiroolin. Vuosina 1974–1978 Bonynge toimi Vancouverin oopperan taiteellisena johtajana ja vuosina 1975–1986 Australian oopperan musiikillisena johtajana. Hänestä tuli Brittiläisen imperiumin ritarikunnan komentaja vuonna 1977.
Bonynge on tutkinut Bellinin teosten lisäksi ajan ranskalaista oopperaa ja säveltänyt kadensseja, joita ovat käyttäneet monet laulajat, kuten Sutherland.
Rallicross

Rallicrossautoja
Rallicross on autourheilulaji, jossa ajetaan kilpaa suljetulla radalla. Ajoneuvoina käytetään lajia varten muokattuja tuotantoautoja tai lajia varten rakennettuja kilpa-autoilla.
Rallicrossissa useita autoja lähtee samaan aikaan radalle ajamaan kolmesta kuuteen kierrosta. Näiden kierrosten kierrosaikojen perusteella 16 kuljettajaa jaetaan A-, B- ja C-finaaleihin. Näissä finaaleissa ajetaan tietty määrä kierroksia, ja ensimmäisenä maaliin tullut on voittaja.
Rallicross on suosittua Pohjoismaissa, Belgiassa, Alankomaissa, Ranskassa ja Britanniassa. Laji sai alkunsa vuonna 1967 brittiläisestä televisio-ohjelmasta, jossa ohjelmaan kutsutut rallikuljettajat ajoivat suljetulla radalla rallicrossia vastaavaa kilpailua. Nykyään maailman suurin rallicross-sarja on FIA:n järjestämä Rallicrossin MM-sarja (FIA World Rallycross Championship).
Parhaat rallicrossautot kiihtyvät nollasta sataan kilometriin tunnissa alle 1,9 sekunnissa.
SM-Rallicrossin luokat:
SuperCar
SRC
Autokrossi
Crosskart 125 cc
RX Academy (Valmennusohjelmaluokka)
Aiheesta muualla

Wikimedia Commonsissa on kuvia tai muita tiedostoja aiheesta .
Rallicross AKK Motorsportin sivustolla
http://www.rallycrossrx.com (Arkistoitu – Internet Archive)
Raison d'Être

| Raison d'Être> Tiedot |
| --- | --- |
Toiminnassa:  1992–
Tyylilaji:  dark ambient
Kotipaikka:  Ruotsi
Jäsenet:  Peter Andersson  
Levy-yhtiö:  Cold Meat Industry  
Aiheesta muualla
raisondetre.coldmeat.se
Infobox OKVirheellinen NIMI-arvo: 
Raison d'Être on ruotsalainen dark ambient -yhtye, jonka soolojäsen on Peter Andersson. Raison d'Êtren tunnusomainen piirre on yhdistää teollisia ääniä orgaanisiin, kuten gregoriaaniseen kuorolauluun. Yhtyeellä on levytyssopimus Cold Meat Industry -levy-yhtiön kanssa. Raison d'Être esiintyi Suomessa vuonna 2006 Lumous Gothic Festival -tapahtumassa.
Diskografia > Albumit

Après nous le Déluge (kasetti) (1992)
Prospectus I (1993)
Sacral Wounds VHS (1994)
The Ring of Isvarah (kasetti) (1994)
Conspectus (kasetti) (1994)
Enthralled by the Wind of Loneliness (1994)
Semblance (kasetti) (1995)
Within the Depth of Silence and Phormations (1995)
In Sadness, Silence and Solitude (1997)
Reflections from the Time of Opening (1997)
Lost Fragments (CD-R) (1998)
Collective Archives (1999)
The Empty Hollow Unfolds (2000)
Lost Fragments (2002)
Requiem for Abandoned Souls (2003)
Reflections from the Time of Opening (2005)
Prospectus I (kasetti) (2005)
In Sadness, Silence and Solitude (Re-Issue) (2006)
Metamorphyses (2006)
The Stains of the Embodied Sacrifice (2009)
Diskografia > Kokoelmilla

X-Rated: The Dark Files
Aiheesta muualla

Raison d'Êtren virallinen kotisivu
Rebbie Jackson

Rebbie Jackson
Maureen Reillette "Rebbie" Jackson (s. 29. toukokuuta 1950) on yhdysvaltalainen laulaja. Hän on tunnetun Jacksonien perheen vanhin lapsi; sisarusten joukossa ovat Michael ja Janet Jackson.
Jacksonin ensimmäinen hitti oli Michael-veljen kirjoittama "Centipede" (1984), joka nousi Billboard Hot 100 -listan 24. sijalle. Hän on julkaissut useita albumeja ja singlejä.
Rebbie Jackson seurasi 1960-luvun puolessavälissä äitiään Katherinea Jehovan todistajiin. Hän meni 18-vuotiaana naimisiin Nathaniel Brownin kanssa ja sai kolme lasta: Staceen (s. 5.5.1971), Yashin (s. 18.10.1977) ja Austinin (s. 22.11.1985).
Diskografia

Centipede (1984)
Reaction (1986)
R U Tuff Enuff (1988)
The Rebbie Jackson Collection (1996) (kokoelma)
Yours Faithfully (1998)
Rassikaislat

| Rassikaislat |
| --- | --- |
 Fimbristylis miliacea
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Rassikaislat Fimbristylis  Vahl
Katso myös
   Rassikaislat Wikispeciesissä   Rassikaislat Commonsissa 
Infobox OKNimi-testi OK: 
Rassikaislat (Fimbristylis) on sarakasvien (Cyperaceae) heimoon kuuluva kasvisuku. Sukuun kuuluu vähän yli 300 lajia sekä pari lajiristeymää.
Rassikaislojen sukuun kuuluvia lajeja ei kasva Suomessa luonnonvaraisina.
Lajeja

Fimbristylis acicularis
Fimbristylis autumnalis
Fimbristylis bisumbellata – pirskurassikaisla
Fimbristylis cymosa
Fimbristylis dichotoma
Fimbristylis ferruginea – ruosterassikaisla
Fimbristylis furva
Fimbristylis littoralis
Fimbristylis miliacea
Fimbristylis pauciflora
Fimbristylis pterygosperma
Fimbristylis punctata
Fimbristylis rara
Fimbristylis spadicea
Fimbristylis triflora
Aiheesta muualla

Kassu – Kasvien suomenkieliset nimet: Rassikaislat (Fimbristylis)
ITIS: Fimbristylis (englanniksi)
United States Department of Agriculture (USDA): Fimbristylis (englanniksi)
Flora of China: Fimbristylis (englanniksi)
Ragnarr Karvahousun saaga

Ragnarr Karvahousun saaga (isl. Ragnars saga loðbrókar ) on keskiaikainen islantilainen saaga, joka luetaan niin sanottuihin muinaissaagoihin. Ragnarr Karvahousun saagan  kirjoittajaa ei tunneta. Saaga on pohjautunut suullisesti välittyneelle kertomusperinteelle. Se kertoo sankarista nimeltä Ragnarr Karvahousu (isl. loðbrók), joka saa puolisokseen Áslaugin, joka on maineikkaan lohikäärmeentappajan Sigurðr Fáfnirinsurman ja valkyyria Brynhildrin tytär. Saaga seuraa Ragnarrin ja tämän poikien sotaretkiä, Ragnarrin kuolemaa kuningas Ellan käärmeluolassa ja Ragnarrin poikien kostoretkeä isänsä surmaajaa vastaan. Tarina Ragnarrista jatkoi elämäänsä myös myöhemmässä kansanperinteessä, esimerkiksi tanskalaisissa, norjalaisissa ja färsaarelaisissa balladeissa.
Käsikirjoitukset ja versiot

Ragnarr Karvahousun saagasta on säilynyt kaksi erillistä versiota, joita on kutsuttu X- ja Y-versioksi. Näistä nuorempana pidetty Y-versio on todennäköisesti kirjoitettu 1200-luvun jälkimmäisellä puoliskolla.  Varhaisin säilynyt Y-version käsikirjoitus, Ny kgl.saml. 1824b 4to, on ajoitettu vuoden 1400 tietämille. Se sisältää saagasta erilleen sijoitettuna myös Ragnarrin kuolinlaulun eli runon Krákumál (”Krákan laulu”, ei suom.), joka on todennäköisesti alkujaan laadittu jo 1100-luvulla. Ragnarr Karvahousun saagan X-versio on kirjoitettu todennäköisesti jo noin vuoden 1250 tietämillä. Version teksti on kuitenkin säilynyt vain fragmentaarisena 1400-luvun lopulta peräisin olevassa käsikirjoituksessa AM 147 4to, jossa runo Krákumál  on sisällytetty saagaan. Sekä saagan X- että Y-versio on todennäköisesti kirjoitettu Áslaugin isästä Sigurðr Fáfnirinsurmasta ja tämän äidistä, valkyyria Brynhildristä kertovan Völsungain saagan jatko-osaksi. On esitetty, että näiden kahden version lisäksi olisi ollut myös kolmas ja vanhin versio, joka olisi pohjautunut samaan suulliseen perinteeseen kuin Krákumál.
Ragnarr Karvahousu populaarikulttuurissa

Kertomukset Ragnarrista ja hänen pojistaan ovat innoittaneet myös taiteilijoita ja elokuvantekijöitä. Vuonna 1958 valmistui Edison Marshallin samannimisen fiktiivisen romaanin (1951) pohjalta tehty elokuva The Vikings, jossa pääosia esittivät Kirk Douglas ja Tony Curtis. Useat strategiavideopelit kuten Civilization III ja IV sekä Medieval: Total War ovat myös saaneet innoitusta Ragnarrin tarinasta. Ragnarr loðbrókin hahmo ja tarina ovat inspiroineet lisäksi 2000-luvulla luotua History Channelin  Viikingit -televisiosarjaa (Vikings).
Käännökset ja editiot

Ragnars saga loðbrókar. Teoksessa Nordiska kämpa dater, käänt. Eric Julius Björner. Stockholm, 1737.
The Saga of Ragnar Lodbrok together with The Lay of Kraka, käänt. Margaret Schlauch. Teoksessa The Saga of the Volsungs. New York & London: The American-Scandinavian Foundation & George Allen and Unwin, 185–256.
Völsunga Saga ok Ragnars Saga Loðbrókar, toim. Magnus Olsen. København: Møller, 1906-08.
Aiheesta muualla

Ragnars saga loðbrókar ok sona hans muinaisislanniksi Heimskringla.no -sivustolla
Ragnars saga loðbrókar muinaisislanniksi Snerpa.is -sivustolla
Ragnars saga loðbrókar - bibliografia Stories for all time: The Icelandic Fornaldarsagas[vanhentunut linkki] -sivustolla
Ote käsikirjoituksesta Harley MS 2278 (1400-l.), jossa on kuvattu, miten tanskalaisten kuningas Lothbrok ja tämän pojat Hinguar ja Hubba palvovat epäjumalan kuvia.
Restinga

Restingaa Fortalezassa.
Restinga on kasvillisuustyyppi, jota tavataan Brasilian rannikon hiekkaisilla ja suolapitoisilla mailla, joista suuri osa on jäänyt rantojen rakennusten alle. Yli 90 % restingasta on jo tuhottu. Hyvin kehittynyttä restingaa on esimerkiksi Rio de Janeiron lähellä Cabo Frion ja Búzioksen alueilla.
Koillisrannikolla ja Atlantin rannikolla on restinga-alueilla erilainen kasvisto. Atlantin rannikon restingasta on jäljellä kolme eristynyttä aluetta. Siellä on uhanalaisia kasveja, ja yksi sammakkoeläinlaji (Aparasphenodon brunoi), yksi lintulaji (rintavyömuura) ja yksi nisäkäslaji (saukon sukuinen neotropiikinsaukko Lontra longicaudis) ovat sukupuuton partaalla.
Koillisrannikolla kalastajakylien laajeneminen uhkaa restinga-alueita. Siellä restingan lajisto on lähempänä Amazonian sademetsien eliöstöä. Alueella on paljon lintuja ja lepakoita sekä Callithrix-suvun apinoita.
Aiheesta muualla

Kuvia tai muita tiedostoja aiheesta Restinga Wikimedia Commonsissa
Reason to Live

| ”Reason to Live” Kiss |
| --- | --- | --- |

Singlen tiedot
 Albumilta: Crazy Nights
 B-puoli: ”Thief in the Night”
 Julkaistu: 1. marraskuuta 1987
 Tuottaja(t): Ron Nevison
 Tyylilaji: glam rock, hard rock
 Kesto: 08.04
 Levy-yhtiö: Mercury
Kissin muut singlet
| ”Crazy Crazy Nights” 1987 | ”Reason to Live” 1987 | ”Turn on the Night” 1988 |
Reason to Live on Kiss-yhtyeen kappale albumilta Crazy Nights (1987). Julkaistiin singlenä vuonna 1987, laulu osoittautui pieneksi hitiksi päästen brittilistoilla Top-40 joukkoon. Singlen b-raitana oli Gene Simmonsin laulama kappale ”Thief in the Night”.
”Reason to Liven” kirjoitti laulaja/kitaristi Paul Stanley ammattilaislaulutekijä Desmond Childin kanssa. Laulu on tyypillinen heviballadi. Musiikkivideo tehtiin edistämään singlen myyntiä. Video sai pyöritystä suhteellisen hyvin MTV:llä ja sen ohjasi ja Marty Callner.
Kappaleet

Reason to Live (säv. Desmond Child, san. ja sov. Paul Stanley)
Thief in the Night (säv. Mitch Weissman, san. ja sov. Gene Simmons)
Kokoonpano

Paul Stanley – rytmikitara, laulu
Gene Simmons – bassokitara, laulu
Bruce Kulick – soolokitara
Eric Singer – rummut
Rasmus Troedsson

| Rasmus Troedsson |
| --- | --- |
 Troedsson vuonna 2016.
Henkilötiedot
Koko nimi:  Bengt Rasmus Mikael Troedsson
Syntynyt: 9. tammikuuta 1964 (ikä 60) Malmö, Ruotsi
Ammatti:  näyttelijä
Näyttelijä
Merkittävät roolit:  Bellan Roos (Aika on meidän)
Aiheesta muualla
IMDb
Bengt Rasmus Mikael Troedsson (s. 9. tammikuuta 1964 Malmö) on ruotsalainen näyttelijä. Hänen tunnetuin roolinsa on hovimestari Bellan Roos televisiosarjassa Aika on meidän.
Aiheesta muualla

Kuvia tai muita tiedostoja aiheesta Rasmus Troedsson Wikimedia Commonsissa
Mestarien liigan kauden 2008–2009 pudotuspelit

Jalkapallon Mestarien liigan kauden 2008–2009 pudotuspelit pelataan 24. helmikuuta – 27. toukokuuta 2009. Pudotuspelien kaikki ottelut pelataan kaksiosaisina, paitsi finaali, joka pelataan yksiosaisena Olympiastadionilla, Roomassa.
Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.
Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Jatkoajalla vierasmaalisääntöä ei oteta huomioon.
Neljännesvälierät

Ensimmäisen pudotuspelikierroksen arvonta suoritettiin 19. joulukuuta 2008. Ensimmäiset osaottelut pelattiin 24. ja 25. helmikuuta 2009. Toiset osaottelut pelattiin 10. ja 11. maaliskuuta 2009.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Club Atlético de Madrid  | 2–2(vm.) |  FC Porto | 2–2 | 0–0  |
| Olympique Lyonnais  | 3–6 |  FC Barcelona | 1–1 | 2–5  |
| Arsenal FC  | 1–1 (7–6rp.) |  AS Roma | 1–0 | 0–1  |
| FC Internazionale Milano  | 0–2 |  Manchester United FC | 0–0 | 0–2  |
| Real Madrid  | 0–5 |  Liverpool FC | 0–1 | 0–4  |
| Chelsea FC  | 3–2 |  Juventus FC | 1–0 | 2–2  |
| Villarreal CF  | 3–2 |  Panathinaikos FC | 1–1 | 2–1  |
| Sporting Clube de Portugal  | 1–12 |  FC Bayern München | 0–5 | 1–7 |
Kaikissa ottelupareissa ensimmäisen osaottelun kotijoukkue on ilmoitettu ensin.
Neljännesvälierät > Toiset osaottelut

Liverpool puolivälieriin yhteismaalein 5–0
Chelsea puolivälieriin yhteismaalein 3–2
Villarreal puolivälieriin yhteismaalein 3–2
Bayern München puolivälieriin yhteismaalein 12–1
Yhteismaalit 2–2. Porto puolivälieriin vierasmaalisäännöllä
Barcelona puolivälieriin yhteismaalein 6–3
Yhteismaalit 1–1. Arsenal puolivälieriin rangaistuslaukauskilpailun jälkeen
Manchester United puolivälieriin yhteismaalein 2–0
Puolivälierät

Toisen pudotuspelikierroksen arvonta suoritettiin 20. maaliskuuta 2009. Ensimmäiset osaottelut pelattiin 7. ja 8. huhtikuuta 2009. Toiset osaottelut pelattiin 14. ja 15. huhtikuuta 2009.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Villarreal CF  | 1–4 |  Arsenal FC | 1–1 | 0–3  |
| Manchester United FC  | 3–2 |  FC Porto | 2–2 | 1–0  |
| Liverpool FC  | 5–7 |  Chelsea FC | 1–3 | 4–4  |
| FC Barcelona  | 5–1 |  FC Bayern München | 4–0 | 1–1 |
Kaikissa ottelupareissa ensimmäisen osaottelun kotijoukkue on ilmoitettu ensin.
Puolivälierät > Toiset osaottelut

Chelsea välieriin yhteismaalein 7–5
Barcelona välieriin yhteismaalein 5–1
Arsenal välieriin yhteismaalein 4–1
Manchester United välieriin yhteismaalein 3–2
Välierät

Kolmannen pudotuspelikierroksen arvonta suoritettiin myös 20. maaliskuuta 2009. Ensimmäiset osaottelut pelattiin 28. ja 29. huhtikuuta 2009. Toiset osaottelut pelattiin 5. ja 6. toukokuuta 2009.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Manchester United FC  | 4–1 |  Arsenal FC | 1–0 | 3–1  |
| FC Barcelona  | 1–1(vm.) |  Chelsea FC | 0–0 | 1–1 |
Kaikissa ottelupareissa ensimmäisen osaottelun kotijoukkue on ilmoitettu ensin.
Välierät > Toiset osaottelut

Manchester United finaaliin yhteismaalein 4–1
Yhteismaalit 1–1. Barcelona finaaliin vierasmaalisäännöllä
Finaali

Mestarien liigan finaali pelattiin Rooman Olympiastadionilla 27. toukokuuta 2009. Viidennen kerran peräkkäin vähintään yksi englantilainen joukkue oli selvittänyt tiensä finaaliin. Manchester United oli ensimmäinen joukkue, jolla oli mahdollisuus puolustaa mestaruuttaan finaalissa sitten Juventuksen vuonna 1997.
| --- | --- |
           }}   Barcelona :            }}   Manchester United
Rex Ryan

Rex Ryan harjoitusleirillä 2013.
Rex Ryan (s. 13. joulukuuta 1962 Ardmore, Oklahoma) on yhdysvaltalainen amerikkalaisen jalkapallon valmentaja.  Hänen isänsä Buddy Ryan toimi Philadelphia Eaglesin ja Arizona Cardinalsin päävalmentajana sekä Chicago Bearsin puolustuksen koordinaattorina joukkueen voittaessa Super Bowlin vuonna 1985. Hänen veljensä Rob Ryan on puolestaan toiminut puolustuksen koordinaattorina useissa NFL:n joukkueissa. Rex Ryan on tunnettu värikkäistä lausunnoistaan, räväkästä kielenkäytöstä sekä kivenkovasta itseluottamuksesta. Hän on myös erittäin suosittu pelaajien keskuudessa.
Rex Ryan työskenteli apuvalmentajana NFL:ssä 22 vuoden ajan, kunnes New York Jets palkkasi hänet päävalmentajakseen vuonna 2009. Ryanin kausi Jetsin päävalmentajana alkoi menestyksekkäästi, sillä joukkue pääsi konferenssifinaaleihin kausilla 2009 ja 2010. Tämän jälkeen pudotuspelit jäivät haaveeksi, johon pääsyy olivat pelinrakentajien heikot esitykset. Kaudella 2014 Jets voitti vain 4 ottelua ja Ryan sai potkut.  Hän löysi kuitenkin uuden työnantajan nopeasti, kun Buffalo Bills palkkasi hänet päävalmentajakseen viisivuotisella sopimuksella tammikuussa 2015. Ryanin kausi Buffalon päävalmentajan ei ollut menestyksekäs. Joukkue jäi Ryanin kahdella ensimmäisellä kaudella pudotuspelien ulkopuolelle, jonka jälkeen hän sai potkut.
Reasonable Doubt

| Reasonable Doubt Jay Z |
| --- | --- | --- |

Studioalbumin tiedot
 Äänitetty : 1995-1996
 Julkaistu: 25. kesäkuuta 1996
 Tuottaja(t): Damon Dash, Jay Z & Kareem "Biggs" Burke
 Tyylilaji:  rap/  hiphop
 Kesto: 55.28
 Levy-yhtiö: Roc-A-Fella Records
Jay Z:n muut julkaisut
|   | Reasonable Doubt 1996 | In My Lifetime, Vol. 1 1997 |
Reasonable Doubt on Jay Z:n esikoisalbumi vuodelta 1996. Levyä on ylistetty hiphop-klassikoksi ja usein myös Jay Z:n parhaaksi albumiksi. Rolling Stone-lehti valitsi Reasonable Doubtin kaikkien aikojen 500 parhaan albumin joukkoon vuonna 2003, vuonna 2005 se pääsi musiikkikanava MTV:n kaikkien aikojen kymmenen parhaan hiphop-levyn listalle. Yhdysvalloissa levy myi platinaa.
Singleinä julkaistiin "Can't Knock the Hustle", "Ain't No Nigga/Dead Presidents" ja "Feelin' It".
Kappaleluettelo

"Can't Knock the Hustle" (featuring Mary J. Blige) (tuottaja: Knobody) - 5:17
"Politics As Usual" (tuottaja: Ski) - 3:41
"Brooklyn's Finest" (featuring The Notorious B.I.G.) (tuottaja: Clark Kent) - 4:36
"Dead Presidents II" (tuottaja: Ski) - 4:27
"Feelin' It" (featuring Mecca) (tuottaja: Ski) - 3:48
"D'evils" (tuottaja: DJ Premier) - 3:31
"22 Two's" (tuottaja: Ski) - 3:29
"Can I Live" (tuottaja: DJ Irv) - 4:10
"Ain't No Nigga" (featuring Foxy Brown) (tuottaja: Big Jaz) - 4:03
"Friend or Foe" (tuottaja: DJ Premier) - 1:49
"Coming of Age" (featuring Memphis Bleek) (tuottaja: Clark Kent) - 3:59
"Cashmere Thoughts" (tuottaja: Clark Kent) - 2:56
"Bring It On" (featuring Big Jaz & Sauce Money) (tuottaja: DJ Premier) - 5:01
"Regrets" (tuottaja: Peter Panic) - 4:34
(Bonusraita) "Can't Knock The Hustle (Fools Paradise Remix)" (featuring Meli'sa Morgan) (tuottaja: Irv Gotti) - 4:43
Huomautukset
"Can't Knock the Hustle" sisältää lisäksi Pain in Da Assin laulua.
"Brooklyn's Finest" sisältää Pain in Da Assin ja DJ Clark Kentin laulua.
"Ain't No Nigga" sisältää Khadijah Bassin ja Big Jazin laulua.
"Can't Knock the Hustle" sisältää interpolaation Melisa Morganin kappaleesta "Fool's Paradise", samplen Eric B.:n ja Rakimin kappaleesta "I Know You Got Soul", samplen Marcus Millerin kappaleesta "Much Too Much" ja dialogia elokuvasta Scarface
"Politics as Usual" sisältää samplen The Stylisticsin kappaleesta "Hurry Up This Way Again"
"Brooklyn's Finest" sisältää samplen The Ohio Playersin kappaleesta "Ecstasy", toisen samplen Ol' Dirty Bastardin kappaleesta "Brooklyn Zoo" ja dialogi-interpolaation elokuvasta Carlito's Way
"Dead Presidents II" sisältää samplen Lonnie Liston Smithin kappaleesta "A Garden of Peace" ja Nasin kappaleesta "The World Is Yours (Tip Mix)"
Singlet

"Dead Presidents" (20. helmikuuta 1996)
"Ain't No Nigga" (26. maaliskuuta 1996)
"Can't Knock the Hustle" (27. elokuuta 1996)
"Feelin' It" (14. huhtikuuta 1997)